# Peter North

Alden Brown (Halifax, Nova Escòcia, 11 de maig de 1957) és un actor, director i productor de cinema porno canadenc conegut amb el pseudònim de Peter North. Ha participat en més de 1.700 pel·lícules des que va debutar l'any 1983 i, juntament amb Ron Jeremy, és considerat una de les "poques icones notables" del cinema X. Forma part dels Salons de la Fama AVN i X-RCO.

## Biografia

Després de créixer al Canadà, el 1982 es trasllada a Los Angeles cercant algun mitjà que el permetés guanyar diners ràpidament per solucionar els seus problemes econòmics. Això va fer que entrés en la indústria de la pornografia. Tot i ser un dels actors heterosexuals més coneguts, començà rodant pel·lícules gai com Cousins (1983) o Bigger the better (1983) amb el pseudònim de Matt Ramsey així com protagonitzant revistes pornogràfiques per a homosexuals. A Newcommers (1983) rodà amb Lara Cott la seva primera escena amb una parella femenina. De seguida l'actor començà a destacar gràcies al seu físic atlètic i les seves qualitats com a actor porno.
El 1986 va veure's involucrat en la investigació judicial derivada del descobriment que l'actriu Traci Lords havia rodat nombroses escenes, algunes amb el mateix Peter North, essent encara menor d'edat.
El 1994 publicà el llibre autobiogràfic Penetrating insights en què atribuïa algunes de les seves qualitats com a actor porno en "control, dieta i exercici".
Tot i que va debutar com a director a finals dels 80, desenvolupà més aquesta faceta a partir del 2000, sobretot des de la creació el 2003 de la seva pròpia productora anomenada North Star.

## Premis

* 1998 "Best actor / Male performer (Editor's choice)" NightMoves Awards
* 1999 "Best actor / Male performer (Fan's choice)" NightMoves Awards

## Notes i referències

* ↑ Roberts, Darren. The unsexpected story: The real story about the billion-dollar adult entertainment industry. Clearly Confused, 2012, p. 72. ISBN 9780985403201.
* ↑ L'Adult Video News el considera, juntament amb Ron Jeremy, John Holmes i Rocco Siffredi els "top male performers of all time" (Duthel, Heinz. Kathoey Ladyboy: Thailand's Got Talent. Norderstedt (Alemanya): Books on Demand, 2013. ISBN 978384823200. )
* ↑ «Peter North, a l'Adult Entertainment Broadcast Network» (en anglès). [Consulta: 19 desembre 2013].
* ↑ Jennings, David. Skinflicks: The Inside Story of the X-Rated Video Industry. Bloomington, IN (EUA): Authorhouse, 2000, p. 410. ISBN 158721184X.
* ↑ S'ha definit Peter North com "a chiseled big guy", un tiarro ben esculpit (Knight, Ken. The Naked Diaries: Legends of Bare Entertainment. Bloomington, IN (EUA): Authorhouse, 2009, p. 289. ISBN 9781449036058. )
* ↑ Penetrating insights. Kearney, NE (EUA): Morris Publishing. ISBN 9781885591227.
* ↑ North és conegut per les abundoses ejaculacions (Misrahi, Alicia. 99 curiosidades sobre el sexo. Pamplona: Leer-e 2006, 2012. ISBN 9788415551690.)
* ↑ "..supermen, like the preternatural pop shots of Peter North" (O'Toole, Laurence. Pornocopia: porn, sex, technology and desire. Londres: Serpent's Tail, 1999, p. 196. ISBN 1852423951. )
* ↑ Slade, Joseph W. Pornography and Sexual Representation: A Reference Guide, Volum 2. Westport, CT (EEUU): Greenwood Press, 2001, p. 671. ISBN 0313315205.
* 1 2 «NM awards history, al web Nightmoves Magazine» (en anglès). Arxivat de l'original el 2013-12-19. [Consulta: 19 desembre 2013].

## Enllaços externs

* Lloc web oficial (anglès)